
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Comisia pentru buget, finanţe 
şi bănci

	Bucureşti, 

Nr. 21/193/06.06.2007
	
	Bucureşti, 

Nr.   /22/317/06.06.2007


R  A  P  O  R  T    C  O  M  U  N
asupra propunerii legislative pentru modificarea Legii nr. 83/1997 pentru privatizarea societăţilor comerciale bancare la care statul este acţionar, cu modificările şi completările ulterioare, Camera Deputaţilor fiind Cameră decizională (PLx 362/07.05.2007)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare împreună cu Comisia pentru buget, finanţe şi bănci au fost sesizate, spre dezbatere şi avizare în fond,  cu propunerea legislativă pentru modificarea Legii nr. 83/1997 pentru privatizarea societăţilor comerciale bancare la care statul este acţionar, cu modificările şi completările ulterioare, Camera Deputaţilor fiind Cameră decizională.

 La întocmirea prezentului raport, comisiile au avut în vedere: avizul  negativ nr. 362/22.05.2007 al Comisiei juridice, de disciplină şi imunităţi; punctul de vedere negativ al Guvernului, nr. 612/12.01.2007 precum şi avizul  favorabil nr. 1599/27.11.2006 al Consiliului Legislativ.


            Propunerea legislativă are ca obiect modificarea art. 17 din Legea nr. 83/1997 pentru privatizarea societăţilor comerciale bancare la care statul este acţionar, cu modificările şi completările ulterioare, în sensul ca operaţiunile în legătură cu procesul de privatizare a societăţilor bancare să fie supuse controlului financiar al Curţii de Conturi, textul în vigoare stipulând, în mod expres, că aceste operaţiuni nu fac obiectul controlului Curţii de Conturi.

Potrivit prevederilor art. 61 din Regulamentul Camerei Deputaţilor, republicat, membrii celor două comisii a examinat această iniţiativă în şedinţa din 5 iunie 2007.
       Propunerea legislativă face parte din categoria legilor organice, în raport de obiectul şi conţinutul său normativ.

           La lucrările comune au fost prezenţi, din partea Comisiei pentru politică economică, reformă şi privatizare, 21 deputaţi, din totalul de 23 membri ai comisiei iar din partea Comisiei pentru buget, finanţe şi bănci au fost prezenţi 21 de deputaţi din totalul de 26 membri.       


Raportul comun al comisiilor a fost de respingere a propunerii legislative, cu  unanimitate de voturi (42 de voturi).

În cadrul dezbaterilor membrii celor două comisii au subliniat faptul că iniţiativa legislativă trebuie respinsă deoarece - conform prevederilor art. 140 din Constituţia României, republicată şi a prevederilor articolului 1 din Legea nr. 94/1992 privind organizarea şi funcţionarea Curţii de Conturi, cu modificările şi completările ulterioare - în sarcina Curţii de Conturi nu sunt prevăzute atribuţii de control asupra operaţiunilor în legătură cu procesul de privatizare a  societăţilor bancare. De asemenea, s-a menţionat faptul că textul alineatului (2) al articolului 10 din Ordonanţa de urgenţă a Guvernului nr. 88/1997 privind privatizarea societăţilor comerciale, aprobată prin Legea nr. 44/1998, cu modificările şi completările ulterioare, prevede, în mod expres că „determinarea metodei de privatizare şi alegerea agentului de privatizare şi/sau a cumpărătorului, operaţiunile legale de privatizare precum şi legalitatea clauzelor din contractele încheiate de Autoritatea pentru Privatizare şi Administrarea Participaţiilor Statului, incluzând, între altele, clauzele privitoare la preţul vînzării nu sunt supuse controlului Curţii de Conturi”. De asemenea, textul precizează şi faptul că, Curtea de Conturi „controlează numai încasarea şi folosirea, potrivit destinaţiilor prevăzute de lege, a veniturilor cuvenite Autorităţii pentru Privatizare şi Administrarea Participaţiilor Statului”.

Propunerea legislativă a fost respinsă de Senat în şedinţa din 2 mai 2007.
În urma dezbaterilor- Comisia pentru politică economică, reformă şi privatizare împreună cu Comisia pentru buget, finanţe şi bănci - au hotărât, cu unanimitate de voturi, să propună plenului Camerei Deputaţilor respingerea propunerii legislative.
	PREŞEDINTE,

MIHAI TUDOSE
	VICEPREŞEDINTE,

	SECRETAR,

RADU DRĂGUŞ

C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL COMUN  asupra propunerii legislative pentru modificarea Legii nr. 83/1997 pentru privatizarea societăţilor comerciale bancare la care statul este acţionar, cu modificările şi completările ulterioare, Camera Deputaţilor fiind Cameră decizională (PLx 362/07.05.2007)
În raport de obiectul şi conţinutul său, proiectul de lege face parte din categoria legilor organice.
    PREŞEDINTE,






VICEPREŞEDINTE,

  MIHAI  TUDOSE
                                                               PETRU CĂLIAN

